description: САЩ внасят 98% от обувките за местния пазар.Американските компании внимателно следят какво ще предприеме администрацията на президента Доналд...

title: Защо е трудно да се върнат работни места в САЩ

maintext:
САЩ внасят 98% от обувките за местния пазар.
Американските компании внимателно следят какво ще предприеме администрацията на президента Доналд Тръмп спрямо споразуменията за външна търговия, но засега изглежда, че повече от тях планират да прехвърлят товара на гърба на потребителя, вместо да приберат производства в САЩ.Обувната индустрия е типичен пример, разказва Reuters.Nike и New Balance Shoes например инвестират от дълги години в Азия и едва ли ще се откажат от ниските производствени разходи в Китай и Виетнам дори пред перспективата от повишаване на митата от страна на Вашингтон, казват анализатори пред агенцията. Евентуално завръщане на работни места може да стане след години и зависи от технологични пробиви като 3D печата и роботизацията, позволяващи да се наемат по-малко американски служители. Същата динамика е в сила и при индустрии като производството на авточасти, изнесено през последните 20 години изцяло в Мексико."Идеята да бъде върнато производството на обувки в развитите държави е фарс", казва Ед ван Везел, изпълнителен директор на Hi-tech International Holdings BV. Базираната в Амстердам компания продава на американския пазар около 30% от обувките си.САЩ внасят близо 98% от обувките за местния пазар. Това прави близо 2.5 млрд. чифта през 2015г., т.е. почти по 8 чифта на всеки мъж, жена и дете.Шиенето на обувки е сложна операция с много ръчен труд - понякога до 80 стъпки в производството. Във Виетнам един среден работник в индустрията получава 245 долара на месец Средното мито за внос на обувки в САЩ е малко над 13%.Базираната в Бостън New Balance произвежда в САЩ около 20% от стоките си, продавани в американския пазар. В петте предприятия на източния бряг производствените разходи са с 25 до 35 процента по-високи, отколкото ако се шиеше в Азия. Разликата се компенсира от това, че в САЩ се произвеждат обувки от висок клас или по специална поръчка, т.е. и с високи цени. Но ако частната компания беше листвана на борсата, инвеститорите със сигурност щяха да оказват натиск цялото производство да се изнесе зад граница.Базираната в Бийвъртън Nike внася почти цялата си продукция и защитаваше споразумението ТРР с твърдения, че благодарение на него ще открият 10 000 нови места за инженери за поддръжка на автоматизирано производство и за проектиране в САЩ.


description: Инвеститорите се опасяват, че по-високите проценти ще ускорят отлива на американски капитал от страната. Основният индекс на корейският пазар Kospi...

title: Икономиката на САЩ подкрепи вдигане на лихвите, акциите в Корея поевтиняват

maintext:
Инвеститорите се опасяват, че по-високите проценти ще ускорят отлива на американски капитал от страната. Основният индекс на корейският пазар Kospi се понижава с 0.77%. Част от участниците на пазара вече се оттеглиха, като се върнаха при по-евтините ДЦК на САЩ. Shanghai Composite расте с 0.12%
Високите лихви не са проблем за японският пазар. Освният индекс Nikkei 225 затвори с близо процент повишение, след като йената премина 112 за долар. Инвеститорите очакват поевтиняването на валутата да стимулира резултатите на компаниите.
Информацията е актуална към 08:10ч.

fasttext_language: bg


description: Изненадващо силно представяне на републиканския кандидат в драматичните избори за президент на САЩ

title: Доналд Тръмп печели срещу Клинтън в ключови щати

maintext:
1
2 © Carlos Barria
1
2 © Joshua Roberts
Победата на Доналд Тръмп в ключовите щати Флорида и Охайо хвърли надпреварата в Белия дом в несигурна територия и накара пазарите да портъпнат. Мексиканското песо - превърнало се в ключов показател за шансовете на републиканския кандидат - падна с над 13% спрямо долара, което е най-големият срив от валутната криза от 1994-1995 г. Индексът S&P 500 е надолу с 5%, а златото поскъпна с 4.1% докато инвеститорите се подготвят за шок, сравним с вота за Brexit през юни.Охайо беше първият колебаещ се щат, в който Тръмп спечели срещу Хилъри в Клинтън в драматичната нощ. След това дойде победата на демократичния кандидат във Вирджиния и Колорадо. Последният засега щат с обявени резултати е Невада, където бившият държавен секретар е победител, но това е слаба утеха на фона на спечелените до момента 244 електорални гласа от Тръмп (при нужни 270 за влизане в Белия дом) при ясен изход от надпреварата в 42 щата. За момента се очертава и че републиканците имат шанс да запазят контрола си както в Камарата на представителите, така и в Сената при провеждащите се едновременно с президентския вот избори за Конгрес."Изглежда сме изправени пред най-оспорваните избори от 2000 насам. Няма съмнение, че Тръмп се възползва от недоволството, което чувстват много избиратели. Честно казано нашата партия трябва да свърши по-добра работа сред хората от бялата работническа класа," признава Брендън Бойл, конгресмен демократ от Филаделфия.Очкавайте подробности на capital.bg.


description: ДДС може да бъде намален на 16% от настоящите 20%

title: В Румъния предизборно обещават по-ниски ДДС и осигуровки

maintext:
Хиляди румънци участваха в мълчаливо шествие в края на октомври по повод първата годишнина от пожара в нощен клуб, в който заинаха 64 души. Трагедията разкри мащаба на корупцията и безотговорността на властите и доведе до оставка на правителството на социалдемократите.
Румъния събира едва 20 процента от дължимия корпоративен данък.
Фалстарт за квотата за местни продукти в супермаркетите
Румъния рискува наказателна процедура, ако не бъде променен приетият неотдавна закон за търговията с хранителни продукти, който задължава големите търговски вериги да предлагат 51% румънски продукти, заяви министърът на земеделието Аким Иримеску, цитиран от агенция "Аджерпрес" и БТА.
"Наскоро дойде предупреждение от Европейската комисия за наказателна процедура във връзка с разпоредбата за 51% румънски продукти, идващи по т.нар. къси вериги на доставка", заяви министърът, като добави, че "има две решения: или да се откажем от тези 51%, или да протакаме още известно време".
Той каза, че засега не е ясно каква ще бъде глобата, която Румъния ще трябва да плати, ако не се съобрази с европейското законодателство.
През юни бе приет закон, според който повече от половината месо, плодове, яйца и зеленчуци в супермаркетите с оборот над 2 млн. евро годишно трябва да бъдат произведени в страната . Той трябва да влезе в сила на 1 януари 2017 г.
Изключение ще се прави за зимните месеци, в които чуждите зеленчуци и плодове ще могат да бъдат до 70%. За нарушения ще се налагат глоби между 100 000 и 150 000 леи (22 000 и 33 000 евро), а при повторни провинения големите магазини ще бъдат затваряни до половин година.
Румънската центристка Национално-либерална партия ще намали данъка добавена стойност (ДДС) и вноските за социални осигуровки през 2017 г., за да стимулира икономическия растеж, ако спечели парламентарните избори на 11 декември, заяви в интервю за Reuters икономическият съветник на партията Флорин Читу.Той е помогнал за изготвянето на икономически план, който предвижда увеличаване на бюджетните приходи и укрепване на икономическия растеж на ниво около 5 процента. Читу също така обещава мерки за намаляване на бюрокрацията и подобряване на прозрачността в държавния сектор."Това ще бъде "блицкриг", мярка, подобна на тази, която приехме през 2005 г. Веднага щом дойдем на власт, ние ще я одобрим", заяви икономистът, напомняйки за замяната на прогресивното облагане с плосък данък от 16 процента върху доходите и корпоративната печалба.Той каза, че ДДС трябва да бъде намален на 16 процента от настоящите 20 процента, като социалните осигуровки, плащани от работодателите и служителите, трябва да бъдат намалени до същото ниво от сегашните 22.75 процента и 16.5 процента.Данък добавена стойност в Румъния бе намален от началото на годината от 24 на 20 процента, а за редица стоки и услуги, включително за питейната вода - на девет на сто.Читу заяви, че предложените стъпки биха помогнали за намаляване на бюджетния дефицит до около 2.4 процента от брутния вътрешен продукт спрямо около 3 процента през тази година."Ще имаме по-малък бюджетен дефицит следващата година. . . само намаляването на дефицита помага на икономиката в дългосрочен план. По този начин показваме на инвеститорите, че сме сериозни в бюджетната си политика", отбелязва той.Либералите, които в момента изостават с 6-8 пункта спрямо социалдемократите в социологическите проучвания, искат технократът Дачиан Чолош, бивш еврокомисар по земеделието, да остане премиер и след изборите. В съюза между Социалдемократическата партия (СДП) и Алианса на либералите и демократите (АЛДЕ) тази седмица се появи пукнатина, след като АЛДЕ номинираха за премиер своя съпредседател Калин Попеску Търичану въпреки уверенията на социалистите, че трябва да издигнат общ кандидат. Освен това Търичану изяви желание за съюз с Демократичния съюз на унгарците в Румъния противно на позицията на СДП.Читу заяви, че планираните стимули имат за цел да направят Румъния по-атрактивна дестинация за чуждестранните инвеститори в сравнение със съседите й в Източна Европа, както и да се спре изтичането на румънски работници към Западна Европа. "Ние не се надпреварваме за трудова сила и капитал с Германия или Франция. Ние се състезаваме с България, Грузия, Унгария, Армения или Полша", казва той.Преките чуждестранни инвестиции в Румъния са били едва 3.1 милиарда евро в периода януари - септември според официални данни. За сравнение, в Полша те са били 8.3 милиарда евро.Читу заяви, че Румъния трябва да последва примера на съседите си и да направи събираемостта на данъците по-ефективна. Румъния събира едва 20 процента от дължимия корпоративен данък, докато България събира около 50 процента и около 90 процента от ДДС, посочва той."Когато нивото на събираемост достигне около 40-50 процента, можем дори да помислим за намаляване на корпоративния данък на 10 процента", отбелязва икономистът.Европейската комисия увеличи преди десетина дни с един процентен пункт прогнозата си за икономическия растеж на Румъния за тази година. Според прогнозата на ЕК румънската икономика ще нарасне с 5.2 процента през 2016 г., но растежът ще се забави през следващите две години, съответно до 3.9 процента през 2017 г. и 3.6 процента през 2018 г.Есенните прогнози на ЕК са ревизирани в положителна посока спрямо тези от пролетта, когато комисията очакваше растеж от 4.2 процента на румънската икономика през 2016 г. и от 3.7 процента през 2017 г."Реалният растеж на брутния вътрешен продукт (БВП) е един от най-големите в ЕС и се очаква да остане солиден през следващите години, подкрепен от данъчното облекчаване и увеличението на заплатите", се посочва в доклад на ЕК."Инфлацията се очаква да нарасне, щом ефектите от предишните намалявания на данъците изчезнат. Бюджетният дефицит се очаква да нарасне значително заради намаляването на таксите и увеличението на заплатите в държавния сектор", отбелязва още комисията.


description: Повишението дойде ден след като върховният съд на Великобритания отсъди, че Brexit може да стане само след дебат и гласуване в парламента....

title: Паундът поскъпна до едномесечен връх

maintext: Повишението дойде ден след като върховният съд на Великобритания отсъди, че Brexit може да стане само след дебат и гласуване в парламента . Британската валута удари 1.25 за долара. Това обаче натисна акциите на британските компании – по-скъпата валута ще свие износа им. Именно поевтинелия паунд заради Brexit донесе исторически рекорди за борсата в Лондон през последните месеци. Днес обаче основният индекс FTSE 100 е надолу с 1.5%, като сред губещите са компаниите от фармацевтичния, минния и транспортния сектори.


description: Данните в САЩ показаха, че запасите силно са се повишили, което може да даде още един повод на организацията да съкрати производството си. Именно...

title: Петролните пазари отново гледат с надежда към ОПЕК

maintext:
Основният петролен хъб в САЩ край Кушинг е добре запасен с петрол.
Данните в САЩ показаха, че запасите силно са се повишили, което може да даде още един повод на организацията да съкрати производството си. Именно тези надежди подкрепиха цените на петрола в четвъртък, който поскъпна до нива 46-47 долара за барел. Запасите в САЩ са се повишили с 5.27 млн. барела през миналата седмица, а очакванията бяха за ръст от едва 1.5 млн. Засега основното съмнение на пазарите са, че страните в ОПЕК трудно ще приложат договореното споразумение през септември в Алжир. Такова обаче изглежда почти неизбежно, а в четвъртък енергийният министър на Саудитска Арабия заяви, че е все по-голям оптимист за прилагането му.


description: Ниските лихви са основен фактор за вдигането на цените на жилищата в ЕС

title: Европейският съвет за системен риск: Поскъпването на жилищните имоти създава рискове

maintext:
Председателят на Европейския съвет за системен риск и ЕЦБ Марио Драги предупреди в Брюксел в понеделник за рисковете от високите имотни цени и ниските лихви.
© Yves Herman
Председателят на ЕЦБ Марио Драги предупреждава за рисковете от ниските лихви
Дългият период на ниски лихви създаде "плодороден терен" за рискове за финансовите пазари, заяви председателят на ЕЦБ Марио Драги в понеделник пред Европейския парламент. Част от тези рискове са натрупването на дълг, ръст на цените на имотите, облигациите и акциите, както и прекомерно поемане на риск. През последните две години ЕЦБ пусна поредица от стимули, с което лихвите станаха отрицателни, а ЕЦБ изкупи над 1.3 трлн. евро държавен и корпоративен дълг, за да стимулира икономиката на еврозоната. На 8 декември предстои ЕЦБ да реши дали ще продължи програмата си за изкупуване на облигации на стойност 80 млрд. евро. Очакванията са, че ще бъде удължена с поне още шест месеца. Драги обаче за пореден път посочи, че ако правителствата бяха предприели по-решителни действия, монетарната политика в еврозоната "щеше да бъде дори по-ефективна".
Европейският съвет за системен риск (ЕССР) предупреди осем от държавите - членки на ЕС, че бързият ръст на цените на имотите и на ипотечните кредити може да застраши икономиките им. Съветът, който отговаря за макропруденциалния надзор над финансовата система в ЕС, посочи Австрия, Белгия, Дания, Финландия, Люксембург, Холандия, Швеция и Великобритания като уязвими в средносрочен план към пазарите им за жилищни имоти, съобщава Bloomberg. Високо задлъжнелите домакинства са особено уязвими на икономически шокове като по-висока безработица или спад в доходите, се казва в доклад на ЕССР от понеделник.Ситуацията може да доведе до "значителни рискове за вътрешната финансова стабилност и сериозни отрицателни последици за реалната икономика, както и потенциално да доведе до негативно разпространение към други страни", твърди ЕССР. Ефектите може да са преки – чрез загуба на капитал или финансиране при кредиторите, както и косвени – върху икономическото производство.Рекордно ниските лихви спомогнаха за ръста на цените на имотите в Европа, тъй като стимулираха купувачите да теглят повече заеми. В момента един жител на Лондон трябва да плати 14.2 пъти по-голяма сума от годишната си брутна заплата, за да си купи жилище. От 2009 г. насам цените на жилищата в Лондон са се увеличили с 86%. Около една шеста от шведите с ипотечни кредити дължат над 600% от доходите си, пък твърди Riksbank.ЕССР отбелязва, че не вижда рискове в краткосрочен план за банковия сектор, произтичащи от експозициите към жилищата в тези страни, но в средносрочен план може да има такива. Проблеми заради цените на жилищата има и в Естония и Словакия, но според ЕССР правителствата там вече са се заели с въпроса.Докладът ползва данни до средата на септември и посочва "високо нива на несигурност" за перспективите пред британския жилищен пазар, който може би е пред "повратна точка" след референдума на Великобритания за излизане от ЕС. Властите трябва да наблюдават внимателно развитията и да приспособят политиките си. В отговор британският финансов министър Филип Хамънд заяви, че нацията е "научила уроците от финансовата криза" и внедреното макропруденциално регулиране във финансовата ѝ регулаторна рамка. "Ще има период на несигурност, тъй като Великобритания преминава към нови отношения с ЕС. Комисията за финансова политика ще продължи да наблюдава британския имотен пазар и ще предприеме действия, ако е необходимо, за да се справи с всеки потенциален риск за финансовата ѝ стабилност, която идентифицира."Високата задлъжнялост на домакинствата е основен проблем и в Белгия и Холандия. Докладът твърди, че голяма част от много млади холандски заемополучатели държат ипотеки, които надвишават стойността на домовете им. В Швеция жилищните имоти са надценени, като един от възможните рискове е високото и увеличаващо се съотношение между дълг и разполагаем доход. При реализиране на тези рискове е възможно те да се разпространят и към други страни от Скандинавия или прибалтийските републики.Дания отговори на доклада, че е съгласна с необходимостта за внимателно наблюдение върху бързорастящите цени на жилищата в някои части от страната. Финландия и Люксембург също обещаха, че ще обърнат внимание на посочените рискове. Холандия и Швеция приветстваха анализа и обясниха, че ще предприемат реформи. ЕССР не е публикувал отговор от Белгия, а Австрия е обявила, че предупрежденията не са обосновани и не вземат предвид реалните политически действия.


description: И още: Новият президент проявява склонност към неадекватни преценки; Хората наказаха Борисов, но не намериха антисистемен играч

title: Мнения Daily - Ефектът "Тръмп" ще разтресе Европа

maintext:
Всъщност падането на Берлинската стена може да бъде полезна аналогия: 9 ноември 2016 г. би могла да се окаже не по-малко важна дата от 9 ноември 1989 г. И в своята паника и липса на ориентири днешните либерални елити наподобяват комунистическите елити от онази епоха.
© Carlo Allegri
Запазването на ЕС вече не е нито приоритет, нито цел на американската външна политика.
Предварителната подялба на властта, която се случи през 2014 година, се разпадна, но още няма нова сделка.
Философията на държавното управление на България е всички да се разберем, да си поделим по някакъв начин нещата. Прокуратурата ще послужи за постигането на тези договорки и за гарантирането на тяхното изпълнение.
Фотограф: Капитал
Възможно е бъдещият държавен глава просто да е още в следизборна еуфория.
Твърдението, че не сме в политическа криза, няма как да не задейства системата ни за ранно сигнализиране, която дава първия алармен сигнал, че е налице склонност към неадекватни преценки и неискрени позиции, користен популизъм и пожелателно мислене.
Фотограф: Цветелина Белутова
Кризата на елититеОт коментар на политолога Иван Кръстев за "Ню Йорк таймс". Преводът е на "Портал Култура"След първоначалния шок от победата на Доналд Тръмп и привържениците, и противниците му биха искали да омаловажат случилото се.Но този път има опасност да не се върнем към обичайната практика. Независимо от политиките, които ще възприеме новоизбраният президент, победата на Тръмп ще има дълбоки политически последици за Съединените щати и за света. Всъщност падането на Берлинската стена може да бъде полезна аналогия: 9 ноември 2016 г. би могла да се окаже не по-малко важна дата от 9 ноември 1989 г. И в своята паника и липса на ориентири днешните либерални елити наподобяват комунистическите елити от онази епоха.По същия начин, по който усилията на Михаил Горбачов да реформира комунистическата система поставиха началото на нейния край, победата на Тръмп направи така, че това, което вчера беше смятано за здрав разум, днес изглежда неразбираемо. Кой днес може да продължи да твърди, че глобализацията носи свобода и благоденствие на всички и че демокрацията означава уважение към правата на малцинствата, след като американците – които според целия свят са най-големите печеливши от глобализацията и винаги са защитавали човешките права – гласуваха категорично, че тази система вече не съществува?Победата на Тръмп е и могъщо доказателство, че антипопулизмът – опитът на елитите да се възползват от страховете на хората от безразсъдните и непредвидими популисти, вече не е достатъчен за печелене на избори.Победата му е показател, че живеем във време, в което страхът от несигурното бъдеще е по-слаба мобилизираща сила от отхвърлянето на настоящето. Тази победа е знак, че застрашените мнозинства са се превърнали в основна сила в западната демократична политика. Тези мнозинства се опасяват, че чужденците превземат техните страни и заплашват начина им на живот, като са убедени, че настоящата криза е резултат от заговор между космополитно мислещите елити и племенно настроените имигранти.Ефектът от победата на Тръмп ще се усети по различен начин по целия свят, но въздействието от нея може да бъде най-силно в Европа. Победата на Тръмп не само окуражи популистките лидери и партии в Европа, тя постави под съмнение бъдещето на Европейския съюз. След Втората световна война по отношение на сигурността Европа беше протекторат на Америка, сега това вече не изглежда така.През 1989 г. Горбачов оповести своята доктрина "Синатра", според която всяка страна от съветския блок може да следва своя път и че Москва ще се въздържи от намеса. В хода на кампанията Тръмп беше изумително неясен, когато ставаше дума за конкретни политики, но той предложи нещо, което бих нарекъл доктрината "Бийбър", според която Америка вече няма да гледа на проблемите със сигурността на своите съюзници като на свои собствени. "Ако си мислиш, че продължавам да държа на нещо – пее Джъстин Бийбър, – по-добре си върви и се обичай"."Върви и се обичай" е по същество посланието на Тръмп към европейските съюзници. Запазването на Европейския съюз вече не е нито приоритет, нито цел на американската външна политика.------------Нереализираната съдебна реформаОт интервю на бившия министър на правосъдието Христо Иванов за "Дойче веле"Нереализираната съдебна реформа и липсата на борба с корупцията, което е едно и също нещо. Съдебната реформа е нещо много просто. Това означава да приведем съдебната власт и най-важното - прокуратурата, в състояние да се бори с корупцията и да започне тази борба. Нито реформата на прокуратурата, нито борбата срещу корупцията се случиха през тези две години.За мен дълбоката причина за желанието на хората да свалят ГЕРБ от власт и да се възползват от това, че видяха в президентските избори тази слабост, комбинирана с опити за абсолютно погрешно шантажиране с поставянето на въпроса за премиерската оставка в центъра на дебата. Това беше един момент, в който хората видяха възможност да изразят своето отношение към тази власт. Но причината за това отношение беше именно това, че те виждаха една власт, която тъне в корупция и лъжи и която отказва да се занимае с това, че прокуратурата не работи и не върши работа. Основният патос на техния вот беше наказанието на Борисов за това, че той отказа да разбере, че хората имат огромен проблем с това как се управлява България, с това, че тя тъне в корупция.Ако генерал Радев и другите политически сили на терена, които ще поемат властта оттук нататък, не разберат това очакване, те ще имат същата съдба. Да, факт е, че очевидно генерал Радев изкара един много бърз курс по български политически реалности. След като си позволи да каже нещо, което е твърде смело, и явно – представям си - е получил обаждане от главния прокурор, в което внимателно му е било обяснено как стоят нещата на практика. Как той, след като поеме президентския пост, ще реагира на тази ситуация, е нещо, което предстои да видим. Рано или късно българската политическа класа ще трябва да справи с тази ситуация.Мисля, че това, което доведе до този изборен резултат, е следствие от факта, че предварителната подялба на властта, която се беше случила през 2014 година и въз основа на която беше формирано правителството на господин Борисов, се разпадна. И има високи очаквания от всички участници да се случи нова сделка. БСП не е била сила, която е искала да прекрати правенето на сделки.Тоест много е важно да дефинираме следното: че хората видяха, че договарящата се компания от държавната софра губи за момент сигурност. И че за момент губи контрол върху събитията. Хората използваха това, за да накажат Борисов. Но хората нямаха възможност да изберат някого, който наистина иска да обърне масата. Защото на терена в момента няма политически играч, който да иска да смени философията на държавното управление на България. Философията на държавното управление на България е всички да се разберем, да си поделим по някакъв начин нещата. Прокуратурата ще послужи за постигането на тези договорки и за гарантирането на тяхното изпълнение. Това е философията на държавата.----------------Криза или неКоментар на проф. Николай Слатински в неговия фейсбук профилЧестно казано, не мога да повярвам, че бъдещият президент бил казал, че в момента у нас нямало политическа криза!Опитвам се да си обясня този факт, защото дори абсурдното има все някакво обяснение:1. Бъдещият президент не разбира от политика и затова не може да проумее очевидни факти и да осъзнае очевадни процеси.2. Бъдещият президент говори не това, което мисли и демонстрира - първи прояви на политически цинизъм и властова демагогия.3. Бъдещият президент е част от една предизборна задкулисна договорка и вече връща получените заеми и се съобразява с поетите ангажименти.4. Бъдещият президент е принуден да говори подобни нелепици от силните лица от Позитания и няма нито характер, нито желание да им противоречи.Разбира се, възможно е просто още да не се е ориентирал в реалната политическа ситуация, да е подвластен на следизборната еуфория и така да стои далеч от случващото се, абсолютно убеден, че като встъпи в длъжност, ще си отвори широко очите и ушите, ще наостри до предел всички останали свои сетива и ще докаже, че е способен да реагира вярно и своевременно, да държи съзнанието си на пулса на обществените болки и народните тревоги.При всички случаи това негово изказване се разминава с нормалната логика и предизвиква много въпроси. Защото говори за провал на здравия разум и за дефект в жизненоважните първични лидерски инстинкти. Това няма как да не задейства системата ни за ранно сигнализиране, която дава първия алармен сигнал, че е налице склонност към неадекватни преценки и неискрени позиции, користен популизъм и пожелателно мислене. Все неща, които твърде скоро могат да превърнат бъдещия президент от необходимото решение на българския проблем в достатъчна част от самия този проблем...


description: В рубриката на "Капитал Daily" събираме информацията за управленските промени и новини за лидерите на бизнеса в България и по света от изминалите седем дни

title: Имената на седмицата

maintext: Управителят на Bank of England остава на поста до 2019 г. За да може да осигури плавен Brexit, Марк Карни ще заема позицията до края на юни 2019 г. Той беше под прицела на хората, които застанаха зад напускането на ЕС, след като неколкократно заяви, че това може да има сериозно негативно отражение върху икономиката на страната. Карни, който е канадски гражданин, отказа да остане до 2021 г., когато изтича 8-годишният му мандат. Премиерът на страната Тереза Мей прие радушно новината, очаквайки решението на гуверньора да донесе стабилност при разклатения паунд, който изгуби една пета от стойността си след Brexit.


description: Инструментите ще покриват плащанията на длъжниците по облигациите

title: Китайски банки пускат за търговия първите застраховки срещу фалит

maintext:
Централната банка е водила разговор с три държавни кредитори, които да поемат ангажимент по инструментите
© В© Tony Gentile / Reuters
170%
от БВП е корпоративният дълг в Китай
Невъзможността на китайски компании да се разплащат с кредиторите си по своите емисии облигации доведе до пускането на пазара на първите суапове за кредитно неизпълнение (CDS). Въпросните ценни книжа работят като застраховка за кредитора в случаите, когато другата страна не може да покрие задълженията си. При подобен сценарий емитентът на инструмента застава на негово място и се разплаща от името на длъжника.
Финанси на несигурността
Инструментите се издават от консорциум държавни банки, включващ Industrial and Commercial Bank of China и Bank of China, както и други институции, които все още не са ясни, съобщава Bloomberg. Създаването му беше оповестено от The National Association of Financial Market Institutional Investors - организация към централната банка на страната, като в разговорите е участвала още Bank of Communications, пише Nikkei Asian Review.
В сряда, първата сесия на търговия с инструмента, са се включили 10 институции, като са продадени инструменти за 44 млн. долара, предимно върху облигациите на компании в добива на суровини и производство на електричество.
Въпреки слабия първоначален интерес сериозното държавно присъствие предполага каква е основната цел на операцията - понижаване на корпоративните фалити в страната. Дългът на частния сектор постоянно се покачва, като към последното тримесечие достигна 18 трлн. долара, или близо 170% от БВП на страната, показват данните на Bank for International Settlements.
По-рано през годината премиерът на страната Ли Къцян предприе програма, с която да ограничи случаите на несъстоятелност, както и да оздрави финансите на някои държавни компании. Години наред правителството заставяше държавните банки да отпускат кредити на производителите на стомана, мед, електрически компании и др.
Със срива в цената на основните суровини обаче приходите им намаляха и те започнаха да трупат загуби. За да контрира това, властта предложи кредиторите да могат да стават собственици чрез замяна на дълг срещу капитал (debt to equity swap), Наскоро China Construction Bank подписа такъв договор с Xiamen CCRE Group, като придоби 739 млн. долара от капитала на групата в замяна на опрощаване на дългове.
Кой ще плати?
С въвеждането на CDS сметката отново ще е за държавните банки.
"Подобни инструменти предоставят възможност за хеджиране от страна на кредиторите. Ако продавачите им са финансови институции обаче, това няма да изнесе риска от сектора", коментира Кенет Хо от Goldman Sachs пред Bloomberg. Макар и да понижават риска за облигационерите, системата на държавните банки в страната ще пострада от решението.
Инструментите създават и възможност за ръст на корпоративния дълг. В случай че компания има лош кредитен рейтинг, дългово финансиране тя може да получи срещу висок лихвен процент по своите облигации. С емисиите на CDS от публичния сектор инвеститорите ще могат да се предпазят от риска по книжата, заплащайки еднократна сума. В крайна сметка фалит на кредитора ще трябва да бъде покрит от публичните банки в консорциума или други институции, които се присъединят към него.


description: Кандидатите имат осем дни да подадат офертите си за поръчката на стойност 200 млн. лв.

title: Търгът за тол-системата е подновен, но с много кратък срок

maintext:
Електронната система, която предстои да се изгради, е за събиране на тол-такси от автомобилите над 3.5 тона
© АНЕЛИЯ НИКОЛОВА
От АПИ мотивират краткия срок с това, че на практика компаниите разполагаха с над 7 месеца от първия старт на процедурата досега, за да се подготвят.
Агенция "Пътна инфраструктура" (АПИ) поднови на 9 ноември за пореден път поръчката за изграждане на тол-системата. Срокът за подаване на оферти е само осем дни - до 17 ноември. Търгът, който е на стойност 200 млн. лв., първоначално беше обявен през април, но бе спиран няколко пъти заради жалби на компании. Именно с това сега от АПИ мотивират краткия срок - на практика компаниите са разполагали с над 7 месеца от старта на процедурата досега, за да се подготвят. Така, ако няма нова порция обжалвания, в края на другата седмица предстои най-после да стане ясно кои са и окончателните участници в търга.Официално процедурата започна в началото на април, малко след т.нар. катарзис на Бойко Борисов, когато той ударно спря няколко големи обществени поръчки в различни фази. Крайният срок за подаване на оферти бе в края на май, но междувременно бе променен на 17 юни. Заради въпросното удължаване на сроковете неизвестната строителна компания "Мархинженеринг" подаде жалба в Комисията за защита на конкуренцията (КЗК) и поиска спиране на търга. След като жалбата беше отхвърлена като неоснователна, крайният срок за подаване на оферти се удължи до 11 август. Но и тогава се случи същото - три дни преди тази дата се появи жалба от компанията "Пропърти стан". И двете фирми, възразили срещу търга, нямаха нищо общо с изграждането на тол-системи. Впоследствие поръчката беше възобновена за трети път - този път оферти се очакваха до 26 септември.Тогава обаче жалби срещу кратките срокове за подготовка и изпълнение на поръчката подадоха две чуждестранни специализирани компании - унгарската "Ерба 96", която е изпълнител на е-винетки за леки автомобили в Унгария и "Витроник" - голяма германска компания, специализирана в изграждане на системи за толинг. Те поискаха спиране на процедурата, но КЗК и ВАС не позволиха тази мярка."Витроник" обаче е подала и жалба "по същество". По информация на "Капитал" от два източника тя се е отнасяла за неясноти, свързани с технологичното изпълнение на системата и по-точно с трасетата на оптичните кабели, които трябва да свържат центровете за обработка на данни и контролните станции (металните рамки над пътя). КЗК не се е произнесла по нея. "КЗК не може да се произнесе по безспорен и категоричен начин дали има извършени нарушения, които водят до опорочаване на третата процедура за възлагане на обществената поръчка, тъй като по този начин ще се стигне до предрешаване на спора по същество", пише в определението. Затова регулаторът твърди, че не може да направи обосновано заключение колко и в каква степен довършването на процедурата ще накърни интересите на жалбоподателя или на обществото като цяло.Поръчката е за проектиране, изграждане и въвеждане на електронна система за събиране на тол-такси от автомобилите над 3.5 тона. На по-ранен етап интерес към търга потвърдиха от "Телелинк", като от местните фирми най-вероятно ще се включат "Контракс" и "Сирма". Малко е вероятно българските кандидати да участват самостоятелно, защото нямат опит с изграждането на тол-системи, а и финансовите изисквания за 100 млн. лв. финансов ресурс са прекалено високи.Предложеният модел за смесена система (тол и винетка) наподобява този в Унгария, затова е силно вероятно унгарско участие в лицето на I-Cell и и T Systems. Австрийската компания Кapsch също обяви намерението си да участва.След последите жалби в КЗК беше станало ясно, че унгарците от "Ерба" и германците от "Витроник" вероятно също ще се включат в надпреварата. Не е изключено те да се явят на търга заедно, тъй като всяка една от тях има опит с конкретен елемент от тол-системата.Тол-система за тежкотоварни камиони и автобуси и електронна винетка за леките автомобили трябва да заменят сегашните винетни стикери като начин за таксуване на движението по републиканската пътна мрежа. Вместо досегашните 200-300 млн. лв. от пътни такси годишно държавата очаква тол-системата да генерира приходи от 800 млн. до 1 млрд. лв. за бюджета. Поддръжката й ще струва около 3% от приходите. Това в съчетание с прогнозната цена от 200 млн. лв. прави поръчката една от най-апетитните за годината.


description: Член на управителния съвет на Райфайзенбанк

title: Лекторите на "Банките и бизнесът 2016": Добромир Добрев

maintext:
© Анелия Николова
Ръководител на корпоративното банкиране в Райфайзенбанк България през последните три години, Добромир Добрев е сред експертите, които знаят какво е да предлагаш финансово партньорство на бизнеса в криза и какво е във време на възход. През миналата година институцията увеличи пазарния си дял в бизнес кредитирането до над 6%, което очерта амбицията й да расте още в този сегмент. Затова от участието на Добрев в четвъртата годишна конференция "Банките и бизнесът 2016", организирана от "Капитал", очакванията са много.Лекторът във форума, който ще се проведе на 24 ноември в "София хотел Балкан", ще говори за това какво готвят като продукти, условия и лихви банките на пазара и дали благоприятните условия, от които се възползва бизнесът в момента, ще се запазят. Възможно е намалялата, но още по-качествена конкуренция след консолидацията да доведе до промяна. Любопитно би било и дали отрицателната лихва, въведена от БНБ, няма да има някакъв ефект за бизнеса.Добрев е магистър по "Финанси и банково дело", кадър на Стопанския факултет в СУ "Св. Климент Охридски". Преди да се заеме с корпоративните клиенти на банката, е бил ръководител на "Райфайзен лизинг България", където остава председател на контролния съвет. За групата на "Райфайзен" работи от 2003 г.Повече за програмата и лекторите можете да научите на capital.bg/banks


description: Оформя се група за натиск, която постави ултиматум на депутатите за приемане на промените в Изборния кодекс

title: Законът на Мая Манолова - заговор или пиар акция

maintext:
21 Ноември, 10:30 ч., Омбудсманът и компания внасят закона, с който до момента никоя партия не се е ангажирала
"Политиците, включително и аз, сме грешили толкова пъти. Според мен няма да е фатално и ако понякога и народът в референдум сбърка."
Мая Манолова
"За първи път можем да говорим за истински референдум, с ясно и точно поставени въпроси, които касаят бъдещето на страната"
Сотир Цацаров, главен прокурор в коментар в политическо предаване, но "като гражданин"
Проблемите в закона "Манолова"
Законопроектът не предлага механизъм за районирането, а точно районирането стои в центъра на един такъв закон. Учебникарски постулат е, че от начина, по който са определени районите, зависи до голяма степен и кои ще имат надмощие във всеки от тях. По думите на Мая Манолова такъв механизъм ще бъде предложен допълнително.
Отворен остава въпросът за механизма на заместване на депутатите, които стават министри и след това имат право да се върнат обратно. Принципно този въпрос е решен в конституцията и доразвит в Правилника на Народното събрание и в чл. 302 от сегашния ИК – депутат, избран за министър, прекъсва пълномощията си за времето, през което е министър, като се замества от следващия в партийната пропорционална листа. Когато пълномощията му на министър бъдат прекратени, той има право да заеме обратно мястото си в парламента.
Сега се предлага при прекратяване на правомощията да се провеждат частични избори в едномандатните райони, откъдето са избрани съответните депутати, станали министри, за да се изберат техните заместници в парламента. Това обаче създава нови проблеми. На практика то означава, че месец след провеждането на всеки избор и гласуването на новото правителство ще се насрочват частични избори в около 10-15 мажоритарни района, за да се вкарат нови депутати на мястото на избраните за министри. Експерти предупреждават, че резултатът може да е се окаже разбиване на политическото мнозинство, което е излъчило правителството, а в резултат на това то може и да падне. При всяка смяна на министри, които са и депутати, пак ще се произвеждат частични избори. (В настоящото правителство например има 12 министри, включително и Бойко Борисов, които сега ще трябва да се върнат на депутатските банки след избора на нов кабинет.) Същевременно се отваря възможност и за парламент с плаващо мнозинство, най-малко в последните 6 месеца от мандата му, когато частични избори не се произвеждат.
Мажоритарният избор е предвиден само за депутати в Народното събрание, с аргумента че трябва да се избират личности. За евродепутати остава изборът по пропорционалната система, което идва да подскаже, че за тях не важи изискването да са личности. Същевременно в цяла Европа изборът за евродепутати е пропорционален, дори във Великобритания, където системата за национален парламент е мажоритарна.
Логично е да изчезне преференцията в мажоритарния избор на народни представители, но без мотиви изчезва опцията "Не подкрепям никого". Всъщност мотивите, които придружават законопроекта, са повече от оскъдни – едва три странички, от които страница и половина са посветени на равносметката от референдума.
На районно ниво ще се събират подписки в подкрепа само за независимите кандидати, но не и за партийните, за които важи централната регистрация на партиите. Това е откровена неравнопоставеност, когато става въпрос за мажоритарни кандидати.
Въвежда се задължително гласуване и за референдумите, но без предвидени последици за негласувалите.
Има заявка за необходимост от промяна в темата за субсидиите в Закона за политическите партии, но няма теза как да се определя субсидията и дали ще се получава и от независими кандидати.
Нищо хубаво не може да се очаква, ако парламентът тръгне спешно – до предсрочните избори, да приема закон, писан на коляно (било от известни или неизвестни автори), който ще трябва да се прилага почти веднага след влизането му в сила. В обратното обаче се опитват да ни убедят от групата, оформила се около Слави Трифонов и омбудсмана Мая Манолова, която през последните дни буквално постави ултиматум на Народното събрание – или да приемат законопроекта за промени в Изборния кодекс, депозиран от Манолова в понеделник, или да очакват публично обругаване и натиск.И Мая Манолова, и Слави Трифонов започнаха все по-интензивно да говорят от името на народа. А в понеделник водещият на шоуто по bTV пусна повиквателна до лидерите на парламентарните групи – в четвъртък да се явят в зала 6 на НДК и публично да дадат обяснения кога ще приемат решенията на референдума. Неприлично предложение, на което очевидно обаче не може да се откаже. От двете най-големи парламентарни партии обявиха, че ще пратят представители.Само по себе си няма нищо лошо в това, че омбудсманът внася в парламента законопроект, за да подпомогне депутатите да изпълнят решенията на референдума. Манолова е правила много предложения за законодателни промени, някои са приемани с похвали, други отлежават в деловодството на парламента.Проблемът е, че бившата дългогодишна депутатка от БСП превърна този акт в съмнителна акция съвместно с любопитна група хора - сценаристите на "Шоуто на Слави" Тошко Йорданов и Иво Сиромахов, и "независимите експерти" Мира Радева, Валери Найденов и Боян Атанасов от т.нар. Инициативен комитет "100% мажоритарни избори", които я придружиха до парламента в понеделник. Не е известно някой от тези хора да е юрист. И по-важното: никой от тях по никакъв начин не носи отговорност за последиците от инициативата си, която се трансформира в рекет над парламента – да се приеме закон, който променя изцяло изборната система - без всякакво обсъждане на възможните ефекти от него. Наблюдатели изброиха пет участия на Манолова в шоуто на Слави от април насам, три от тях – по време на изборната кампания.Попитани дали са участвали в работата по законопроекта за промени в Изборния кодекс (ИК), членове на Консултативния конституционен съвет към омбудсмана казаха, че не са им предлагани за обсъждане нито идеята, нито текстовете на проекта. Те самите били изненадани от акцията по внасяне на проекта, за която научили от медиите. В консултативния съвет на Манолова влизат елитни юристи и изявени конституционалисти, сред които бившият председател на парламента проф. Огнян Герджиков, бившите конституционни съдии проф. Пламен Киров, проф. Красен Стойчев, проф. Евгени Танчев и проф. Васил Мръчков, бившият председател на парламента и някогашен лидер на СДС проф. Екатерина Михайлова и редица други авторитетни в правната гилдия имена.Оказва се, че Манолова не се е консултирала с тях, а с екипа на Слави Трифонов, социоложката Мира Радева, журналиста Валери Найденов и т. н. "Не написах този законопроект сама. Използвах идеи и предложения на независими експерти и на членове на инициативния комитет, който предизвика националния референдум. За районирането в чужбина се включиха представители на българите, които живеят там", каза тя при внасянето на законопроекта. И уточни, че "този законопроект не е идеален", но партиите също можели да внесат свои проекти.Само че сценаристите на Слави Трифонов не допускат подобно развитие. Ако депутатите "имат глупостта и наглостта" да предпочетат друг тип изборна система, "сега сме тук 7-8 човека, следващия път ще бъдем два милиона и половина", заяви Тошко Йорданов също при депозирането на законопроекта.В сряда в интервю пред "Труд" Мая Манолова вече поставя писането на проекта на друго ниво: "Внесох законопроект, на който дори не съм автор – това е законодателен превод на волята на 2.5 млн. граждани, изразена на референдума на 6 ноември. Партиите също могат да внесат промени. Референдумът на практика овласти хората, защото те осъзнаха, че не просто си казват мнението, а вземат решения по проблеми, които са важни за тях и ключови за демокрацията." В превод тези думи означават бягство от отговорност на авторите и прехвърлянето й върху "народа".По правило не би трябвало да е проблем дори това, че авторството на един законопроект е неясно. Ако проектът е добър, дори и авторът му да е дискредитиран, това не бива да се отразява на оценката. И обратно. В случая обаче залогът е много по-голям от видимата част – агресивна пиар кампания, която през последните дни премина в стигматизиране на опонентите до такава степен, че наблюдатели започнаха да я оприличават на фашизъм.Дали този очевидно политически акт по внасянето на законопроекта е част от разплащането по сделката за назначаване на Манолова за омбудсман, каквито коментари се появиха, предстои да разберем. Тя беше избрана с тайно гласуване в парламента през юли 2015 г. Дали и кои са политическите играчи, които стоят зад инициативата на Мая Манолова – ще стане известно, когато някой от депутатите припознае законопроекта и официално го внесе, дори това да е дежурно мюре. Засега само по-малките парламентарни партии заявяват, че не приемат проекта "Манолова" и няма да го подкрепят. От поведението на големите играчи ще стане ясно дали те играят комбина, или са готови пътем да се качат на влака, за който някои твърдят, че е запазен само за тях.И никой не дава вид да си е взел поука от инфарктните промени в Изборния кодекс, които бяха направени буквално седмица преди изборите, за да се поправят гафовете в закона от промените през април. Но едва ли някой в България има съмнение, че политиците са готови да изтърбушат политическата система, стига да са убедени, че това е в техен интерес, пък бил той и конюнктурен.Валери Найденов - журналист, основател на вестник "24 часа". От много години е ревностен защитник на тезата за въвеждане на мажоритарни избори в България. Активист на инициативата "100% мажоритарни избори".Боян Атанасов, представител на същата инициатива. Според профила му във Фейсбук е изучавал актьорско майсторства във ВИТИЗ "Кръстьо Сарафов".


description: Идеята на новият президент на страната Доналд Тръмп да увеличи правителствените разходи ще доведе до по-висока инфлация, а от там и лихви. Според...

title: Залозите, че Фед ще вдигне лихвите в САЩ през декември, вече са над 90%

maintext: Идеята на новият президент на страната Доналд Тръмп да увеличи правителствените разходи ще доведе до по-висока инфлация, а от там и лихви. Според Investing.com вече 90.6% от пазара залага на по-високи лихви през декември (13-14) при 81.1% в петък и 71.5% в деня след изборите. Всичко това доведе до 11-месечен връх на долара спрямо основните валути. В момента основаната лихва в САЩ е в границите 0.25-0.5%.


description: Пазарът на труда продължава да дава положителни сигнали, което увеличава още повече шансовете Фед да вдигне лихвите. През седмицата приключваща до 12...

title: Американците са подали рекордно нисък брой заявления за безработица

maintext: Пазарът на труда продължава да дава положителни сигнали, което увеличава още повече шансовете Фед да вдигне лихвите. През седмицата приключваща до 12 ноември едва 235 хил. американци са подали заявления за помощи, което е най-ниският им брой от 43 години насам. През миналата седмица излязоха и данните за безработица, които показаха понижение до 4.9% през октомври. При определяне на монетарната си политика, освен инфлацията, Фед следи изкъсо и пазара на труда.


description: Фирмите отбелязват ръст заради по-високи продажни цени

title: Текстил и облекло: Пазарите зад граница движат продажбите

maintext:
Браншовата организация отчита ръст от 20% и на заплащането в сектора през последната година и половина.
© НАДЕЖДА ЧИПЕВА
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
Браншовата организация отчита ръст от 20% и на плащането в сектора през последната година и половина.
Компанията е основана през 1990 г. и
По-добрите финансови резултати идват от възходящия износ на облекла (1.9 млрд. евро за 2015) и от пренасочване на фирмите към производство на дрехи с по-висока добавена стойност и степен на сложност, довело до ръст на средната експортна цена (със 7.1% до 27 евро/кг за 2015). Това показват анализите на Българската асоциация на производителите на облекло и текстил (БАПИОТ). Браншовата организация отчита ръст от 20% и на заплащането в сектора през последната година и половина. Дружествата в топ 20 на "Гепард", произвеждащи текстил, облекло и обувки, отбелязват ръст на продажбите между 31 и 212 процента през 2015 в сравнение с предходната година. Само една от компаниите в таблицата отчита загуба.Лидер в класацията за сектора е фирма Д.СА.Н. - гр. Сандански, на Цолакис Теодорос Атанасиос, която отчита близо 213% ръст на приходите през миналата година в сравнение с 2014. Името на компанията идва от първите букви на гръцкия собственик и членове на семейството му, обясниха от дружеството.Д.СА.Н. шие по поръчка на възложители дамски дрехи от трико – блузи, рокли, панталони и други, които продава на основен клиент в Гърция. Продукцията се предлага основно на пазара в южната ни съседка. През миналата година фирмата е закупила цех и е организирала производство и в Благоевград. Скокът в приходите е резултат от ниската база за сравнение през 2014, когато Д.СА.Н. не е работила на пълен капацитет, коментираха от компанията. Гръцкият собственик има и друг бизнес в страната – още една шивашка фабрика, транспортна фирма, търговия със замразени храни и др.С близо 192% ръст на приходите "България Текс" - Казанлък, заема второ място в топ 20 за сектора. Компанията се занимава с дистрибуция и експорт на продукцията на друго предприятие в града - "Бългapия K", в което е основен акционер. "България Текс" е сред големите износители на широка гама от конци и прежди за ръчно плетиво, както и на хавлиени изделия."Каро-06" – с. Жълтуша, Кърджали, е трета в топ 20 с ръст на приходите от 166.5% за 2015 г. Скокът е резултат от изпълнението на договори, сключени през 2014 г., обясни собственичката на фирмата Екатерина Тодорова. През пролетта на 2014 "Каро-06" и "Трансконфексион" (с мажоритарен собственик Ролан Ноел Тугайер, в която Тодорова има 10% дял и която се подрежда на 8-а позиция в класацията) спечелиха пореден търг на френското министерство на отбраната на стойност 14.2 млн. евро. От години двете предприятия шият униформи за чуждестранни клиенти, с което осигуряват постоянна работа на близо 80 души. Освен това възлагат на подизпълнители част от поръчките, с което захранват с работа минимум 10 други фирми, уточни Екатерина Тодорова.Фабриката за реактивно бобинно багрене на памучни прежди "Евротекстил" в Сливен (4-о място) е с близък до третата в класацията резултат (над 159% ръст на приходите). Компанията е създадена и работи от 2014 г. Съдружници са Димитър Пенчев Гочев и Андрей Кръстев Христов, които през юни тази година са купили дяловете на турския собственик Шукрю Чолак, става ясно от информация в Търговския регистър. По данни на дружеството то е с 8 тона капацитет на ден ипродава в ЕС, Турция, Сърбия, Босна и Херцеговина, Украйна, Русия, а негови клиенти са фирми от текстилния, чорапения, обувния бранш.Осем фирми в топ 20 са със скок на приходите от продажби между 50% и 100% през 2015 в сравнение с предходната година. Пловдивската "Глория-2001" се придвижва от 16-а на 5-а позиция в класацията за сектора. Компанията е създадена през 1992 г. и започва дейността си като производител на спално бельо за хотели. По-късно разширява периметъра и асортимента си и днес предлага цялостни решения за текстилното обзавеждане на дома и хотела - от проектирането до изработката. Собственици са Цветана Кавказова, Илчо Кавказов и Събин Кавказов. Търговските марки на дружеството са Gloria и Senso (за дамска мода). Компанията произвежда и работни облекла, както и матраци. По данни на дружеството от 2010 г. то притежава лиценз от Advansa GmbH (предишно име - DuPont GmbH) и има право да произвежда юргани, възглавници и матраци, носещи етикета Dacron.Лидерът в миналогодишната класация - "Арас текстил" – Харманли, отново отбелязва ръст – този път от 74%. Мажоритарен собственик на семейната компания е Мехмет Алкан. Дружеството е в бранша от 2001 г. и произвежда спално бельо, олекотени завивки, възглавници и други, които продава в Турция и ЕС.Облекло, бельо и аксесоари произвежда и седмата в топ 20 – "Г анд А текстил" - гр. Сандански. Предишното име на фирмата е "Дани текстил". Едноличен собственик на капитала е Светослав Драгомиров Христов."Сантинелли 2007" – Пловдив (9), е най-голямата фирма за производство на класически мъжки костюми в Южна България, твърдят от компанията. Заетите във фирмата през 2015 са 651. Производствената й дейност започва от 2002 г. По данни на дружеството то има капацитет от 800 костюма на ден и работи по поръчка за Versace, Nordal, Hugo James, Magee и др.Експорт на дамски облекла - панталони, поли, сака и блузи, извършва бургаската фирма "Линекс", която е на 10-а позиция. Съдружници в компанията са Димитър Вичев Вичев и Вичо Димитров Вичев."Викторс 11" – Плевен, която шие облекла за европейския пазар, е на 11-о място в класацията с близо 66% ръст на приходите. Миналата година фабриката се премести в модерна собствена сграда, оборудвана с нови специализирани машини и технологии. Едноличен собственик на капитала е Христина Валериева Вълчева.С почти 52% ръст на приходите за 2015 фирма "Пирос" - гр. Сандански, е 12-а в топ 20.е специализирана в изработването на дамски и мъжки облекла от трикотаж и комбинация от трикотаж и текстил. Производствената й гама включва блузи, рокли, поли, ризи и др. Значителна част от продукцията е предназначена за износ в страни от ЕС. По данни на дружеството то произвежда над 3 млн. изделия годишно, разполага с 2100 кв.м производствени площи и има над 150 партньора, сред които El Corte Ingles - Испания, S’Oliver, Rabe, Otto и Klingel - Германия, Tara Jarmon – Франция. Съдружници са Володя Миланов Стоянов, Цветанка Кирилова Стоянова и ЕТ "Невена стил - Володя Стоянов".Осем компании в топ 20 за сектора отчитат 30% и 50% ръст на приходите през 2015 в сравнение с предходната година.С почти 49% скок на приходи шивашката "Марирен фешън" - Благоевград, заема 13-а позиция. Компанията е собственост на Георгиос Гиумблиакис.В класацията влизат и две фабрики от обувния бранш. "Бари КБК груп" - Пещера (14), е специализирана в проектиране и производство на луксозни обувки от естествени материали. Разполага със съвременно технологично оборудване и работи по поръчка на клиенти. Съдружници са Благовест Георгиев Брациклиев и Димитър Светославов Костов."А. М. Шуус" ЕООД – Дупница (16), също е специализирано в ушиване, кроене и монтиране на обувки. Това е единственото предприятие в топ 20, което отчита загуба за 2015 г., макар да е с почти 38% ръст на приходите. Едноличен собственик на капитала е Джовани Габриели, който преди това притежаваше фирма "Еврошуус". През август миналата година работниците от "А. М. Шуус" протестираха заради забавяне на заплатите.Русенската фирма "Топ мен" - производител на мъжките облекла "Ричмарт", е на 15-о място в класацията. Компанията започва своята дейност през 2000 г. и за развитието си използва консултанти от България, Германия, Холандия, САЩ. По данни на управителя Мартин Йорданов дружеството произвежда 200 хил. мъжки костюма годишно за водещи европейски модни марки. Освен това русенската компания се специализира в изработване на костюми по поръчка (Made to measure). "Съчетаването на индивидуалните предпочитания с възможностите на индустриалното производство позволява цената да бъде конкурентна и достъпна", обяснява Йорданов. И уточнява, че "Ричмарт" месечно изработва около 1000 костюма за български и чуждестранни клиенти.В касацията влиза още една русенска фирма - "БТБ България" (17). Основана е през 1998 г. от германеца Ахим Байерл, който е основен акционер заедно с Калинка Петкова Кирова. Предлага цялостен цикъл на създаване и производство на дамско облекло - от развитие на продукта, през доставка на материали до същинско производство и логистика. "БТБ България" притежава производствено предприятие, три дъщерни фирми и дава работа на десетки подизпълнители в страната, които са подчинени на единен мениджмънт по качеството. Има собствен екип от дизайнери.Облекло произвежда и "Бдинтекс" - Видин (18), която е създадена през март 2002 г., за да участва в процедура за приватизацията на общинското предприятие "Свежест". Собственост е на Пламен Милчев Каменов и работи за големи европейски клиенти. Единствената в топ 20 фирма за дамски чорапи и чорапогащи - "А и Т -2004" - София, се подрежда на 19-о място в таблицата. Създадена е през 2004 г. и притежава марките "Сенси", "Перла" и "Табу". Едноличен собственик на капитала е Христинка Тенева Стоянова.Плевенската компания "КНМ текстил" завършва класацията за сектора. Фирмата е създадена в началото на 2011 г. като дъщерна и наследник на Hygor – френски производител с повече от 25 години опит в текстилния сектор. Двамата съсобственици - испанецът Мануел Хосе Франциско Агудо и французинът Грегоар Крикор Йълдъръм, преместват бизнеса си от Париж изцяло в Плевен. Компанията е специализирана в производство на машинно плетени класически пуловери, жилетки и други изделия във високия ценови сегмент, предназначени главно за износ. Основната й дейност е на готова продукция за френската Aaron с международно разпознаваемия бранд American Vintage. "КНМ текстил" работи и за други известни марки като La Redoute, Armorlux, Armand Thiery, които продават в цял свят. Тази година дружеството приключи строителството на нова производствена база, административна сграда и склад с обща разгъната площ над 4000 кв.м. Комплексът, чието изграждане започна през 2014 г., е на стойност 2.1 млн. евро, от които 400 хил. са за оборудване. Средствата са осигурени по линия на европейската инициатива за устойчиво градско развитие JESSICA чрез регионалния фонд и от SG Експресбанк.


description: Днес има заседание на МС, след това разглеждане на оставката в парламента, където популизмът вече избуя - БСП поиска отмяна на плоския данък

title: Ден последен на втория кабинет "Борисов"

maintext:
Кабинетът си тръгва, след като Борисов сам реши така, заради загубата на президентските избори.
© Юлия Лазарова
Днес ще е поредният зареден с емоции ден в българската политика. Сутринта е последното заседание на Министерски съвет, преди разглеждането на оставката му в парламента. Съдейки по дневния ред, министрите са побързали да разрешат някои свои проблеми.Единствено министърът на туризма Николина Ангелкова е вкарала текст, с който иска повече пари за министерството като се вдигне таванът на разходите, заложени в бюджет 2016 г. Министърът на икономиката Божидар Лукарски пък иска да сключи договори с едно или повече дружества, които вече имат издаден сертификат за клас инвестиции, както и да възстанови разходите на дружество, което вече е инвестирало и има право на възстановяване на осигурителни и здравни вноски. Министърът на енергетиката прехвърля окончателно права и задължения по предоставена вече концесия за добив на въглища от "Пернишки въглищен басейн", която миналата година беше дадена на Христо Ковачки.След това, в 14 часа, в Народното събрание ще бъде разгледана оставката на кабинета, която беше депозирана от Бойко Борисов в понеделник, деня след балотажа за президент. Очакванията са депутатите да одобрят оставката, въпреки слуховете, че се обсъжда вариант това да не се случи, който ще породи много повече въпроси.Най-вероятното развитие на нещата след това ще бъде връчване на проучвателен мандат от президента Росен Плевнелиев поред на ГЕРБ, БСП и на избрана от него друга парламентарна група. ГЕРБ и БСП вече обявиха, че ще върнат мандатите, защото няма да състанвята правителство в рамките на този парламент. Ако и трите мандата бъдат върнати, президентът трябва да назначи служебен кабинет. Той обаче няма право да разпуска Народното събрание в периода три месеца преди края на мандата си.Очакванията са до следващата седмица да има служебно правителство, но пък не бива да се изключва опция за забавяне на процедурата по връчване на проучвателните мандати и дълъг срок на правителство в оставка.Много от детайлите в тази картина все още не са ясни. В понеделник президентът Росен Плевнелиев отправи питане до Конституционния съд за правомощията на държавния глава да насрочи избори в тримесечния срок преди смяната му.Що се отнася до бюджета, който продължава да бъде гледан в комисии - днес в комисията по енергетика и в тази по европейски въпроси - той няма да бъде оттеглен от ГЕРБ и ще стигне до зала, макар да не е ясно дали това ще стане тази седмица. Битката на популизъм вече започна - БСП поискаха отмяна на плоския данък, срещу подкрепа за бюджета, а ПФ - вдигане на пенсиите.Преди това, депутатите трябва да гласуват бюджета на НЗОК и на държавното осигуряване.


description: Важните теми, които ще намерите в новия брой на "Капитал"

title: Междувластието и неговият приятел хаосът

maintext:
С правителство в оставка, парламент, който по принцип трябва да е разпуснат, но сега по рядко изключение ще работи още два месеца, и с новоизбран президент, за когото не се знае много, не е трудно да разберем защо доста хора са притеснени от политическата несигурност.
Този момент обаче е далече. През последните дни ситуацията започна да се разплита, но хоризонтът, до който може да се види какво ще се случва е все още прекалено къс. Следващите парламентарни избори няма да бъдат преди края на март, а дотогава ще управлява служебно правителство. То вероятно ще бъде назначено още във втората седмица на декември от Росен Плевнелиев, а след това съставът му може да бъде променен от новоизбрания президент Румен Радев.
референдума на Слави
Парадоксът в ситуацията е, че въпреки политиката - застоя и липсата на реформи, икономиката върви напред.
Добри новини могат да се видят дори и в рейтингите на университетите. В някои висши училища се вижда увеличение в специалности, от които бизнесът има нужда.
Капитал #беззарядно
Седмичният вестник Капитал е версия 3.0 - с нов компактен формат, дизайн и осъвременено съдържание и вече излиза още в петък.
Може да го намерите в търговската мрежа на централните сергии за печатни издания, веригите Inmedio, Relay, One minute, Lafka, бензиностанции OMV, Shell, Lukoil, "Еко", "Петрол", "Ромпетрол", магазини "Фантастико", "Билла", "Кауфланд".
Държавата в момента може и да не е в криза, но има усещане за хаос и безвластие. Това има съвсем конкретна цена и вероятно ще започнем да я усещаме в близките седмици и месеци. В такива ситуации бизнесът започва да се държи много по-консервативно - всички рискове се свеждат до минимум, а инвестициите се замразяват, за да се подготвят компаниите за евентуални шокове. Това ще продължи до момента, в който се появи стабилно управление с ясна перспектива накъде да върви държавата.Това очертава силуета на властта през месеците до пролетта, но не и след това. Прогнозата за идващите парламентарни избори този път е още по-трудна, заради популисткия капан, в който попаднаха партиите след. Сега те трудно могат да отхвърлят мажоритарното гласуване, но ако бъде въведено, то ще промени резултата от идващите избори.Това може да се види и в сравнително малки новини, като тази за новата логистична база, която DHL започва да строи до летището в София. Куриерската компания има нужда да се разшири, защото бизнесът й расте - увеличават се броят и обемът на пратките й. Накратко,Положителният тренд обаче е крехък и кризата в политиката може да го обърне. Междувластието лесно се превръща в хаос и най-големият риск през следващите месеци идва от партиите и как те ще изиграят сложната игра на предизборната кампания и формирането на ново мнозинство.


title: Ердоган се подготвя да е президент до 2029 г.

maintext:
Президентът ще може да управлява с укази при слаб контрол над властта му.
Президентът на Турция Реджеп Тайип Ердоган може да остане на поста си до 2029 г. със засилени правомощия на изпълнителна власт. Това е предвидено в най-новия вариант на проекта за конституционни промени, които управляващата Партия на справедливостта и развитието (АКР) подготвя за референдум следващата пролет.
Представител на властта, който е видял подготвяните текстове, разказва за Reuters, че ако промените бъдат одобрени на референдума, Ердоган може веднага да заеме позицията на "действащ" изпълнителен президент, след което редовни президентски избори ще има през 2019 г.
Сегашната конституция ограничава Ердоган до два последователни мандата и ако той спечели вота през 2019 г., няма да има право да се кандидатира след 2024 г.
Но с новите предложения може да се стигне до "рестартиране на хронометъра", т.е. на следващите президентски избори Ердоган ще се яви като за пръв път и отново ще има право на два последователни мандата.
До влизането в сила през 2019 г. на евентуално одобрените промени Ердоган ще управлява със засилени правомощия благодарение на специални преходни разпоредби до края на първия си 5-годишен мандат.
В сряда премиерът Бинали Йълдъръм заяви в Анкара, че партията е приключила подготовката на конституционните промени и в следващите дни ще ги внесе в парламента. "Ще продължим да търсим база за консенсус с другите партии. След това решението е в ръцете на народа." Ако парламентът одобри промените през януари или февруари, референдумът ще е през април или май.
- Проектът, който цитират Reuters и
, предвижда не само два 5-годишни мандата за новия президент, но и правото да управлява с укази по повечето въпроси, без да се консултира с парламента.
- Държавният глава ще има до двама заместници и директно ще назначава командването на армията и на разузнавателните служби, ректорите на университетите и близо половината от членовете на висшите органи на съдебната власт.
- В сряда Ердоган - един от основателите на АКР - каза, че "управляващ президент" не би трябвало да къса връзките с партията си. Сегашната конституция определя, че държавният глава е безпартиен и в името на разделението на властите трябва да скъса партийните си връзки.
- Според Нурай Бабаджан, ръководител на парламентарното бюро на вестник
Ердоган и привържениците му твърдят, че Турция се нуждае от силен лидер и президент с функции на изпълнителна власт, подобно на системите за управление в САЩ или Франция. Така щяла да се избегне нестабилността на коалиционните правителства, спъвали напредъка на страната в миналото.
Противниците му казват, че промените се правят изключително за да отговорят на амбициите на Ердоган, и се опасяват, че те ще донесат повече авторитаризъм. Турция и без това е критикувана за влошаваща се защита на правата на човека и гражданските свободи, особено след чистките, последвали опита за преврат от 15 юли.
HürriyetHürriyet, президентът ще може да назначава министри. Разследване срещу него ще може да започва, ако в парламента се събере конституционно мнозинство от 367 депутати. Но за да бъде изпратен в съда за процес, са нужни 413 от 550-те депутати.За директно прокарване на конституционните промени са необходими поне 367 депутати в 550-местния парламент. За одобряването им след референдум са нужни поне 330 депутати. Партията на справедливостта и развитието има 317 места и търси подкрепата на 39 от Партията на националистическото действие (MHP) на Девлет Бахчели. Останалите опозиционни партии вече заявиха, че няма да подкрепят промените.


description: Назначенията в екипа му ще бъдат показателни за стила и посоката на управлението на новоизбрания президент

title: Отборът на Тръмп

maintext:
1
2
3 За момента действията на Тръмп, който в преходния период трябва да запълни близо 4000 позиции, не успяват да свалят напрежението нито във Вашингтон, нито сред американските съюзници
1
2
3 Стивън Банън, наричан най-опасният човек на американската политическа сцена, е дясната ръка на новия президент
1
2
3 Положителното впечатление от назначаването на Прибъс за шеф на кабинета на Тръмп беше затъмнено от Банън
- Попълненията в кабинетите във Вашингтон са първият тест за обещанието на милиардера, че благодарение на опита си в бизнеса ще се справи блестящо и начело на най-важната корпорация в света и армията й от служители.
- За момента трусовете в преходния екип говорят за хаос и озадачаващи импровизации в поемането на властта.
- Първите назначения на Тръмп притесняват сериозно дори онези, които не се поддават на апокалиптичните очаквания и призовават да му бъде даден шанс.
Съюзници в стрес
Според Нют Гингрич Естония, единствената прибалтийска държава в НАТО, спазваща от години ангажимента си да отделя 2% от БВП за отбрана, е на практика част от Русия и не си заслужава да бъде защитавана. "Не съм сигурен, че бих рискувал ядрена война заради някакво място, което е в предградията на Санкт Петербург", заяви неотдавна в интервю Гингрич, който е спряган за държавен секретар при Доналд Тръмп (макар за момента фаворит да изглежда Рудолф Джулиани, а Гингрич вероятно ще получи друго министерство). Подобни изявления, съчетани с думите на Тръмп, че страните, които САЩ защитават, трябва да си плащат за това, разбираемо предизвикват тръпки в съюзниците на САЩ от Европа до Азия. Наложи се генералният секретар на НАТО Йенс Столтенберг да предупреждава, че да бъдат сами не е вариант за САЩ, а Барак Обама по време на прощалната си обиколка в Европа да успокоява, че Вашингтон ще спазва ангажиментите си в алианса. Сигналите от екипа на Тръмп също сочат смекчаване. В интервю пред CNN в неделя Джулиани заяви: "Тръмп би желал да увеличи влиянието на НАТО, но иска да е сигурен, че тези страни участват." Което означава, че САЩ не са тръгнали да се оттеглят от НАТО, но на Европа ще й се наложи най-после да започне повече да се грижи и плаща за собствената си отбрана.
Търговия, ама друг път
Ако Доналд Тръмп има дългогодишна последователна позиция по нещо, то това е ненавистта му към свободната търговия. Веднага след избирането му Канада и Мексико заявиха желание за започване на диалог по съдбата на Северноамериканското споразумение за свободна търговия (NAFTA), което Тръмп заплашва да предоговори или да оттегли едностранно Америка от него. Но освен че ще навреди на другите, така ще удари и собствената си страна. Според анализ на Peterson Institute for International Economics, ако Тръмп наистина наложи двуцифрени мита на Китай и Мексико, това ще доведе до рецесия в САЩ и ще струва 4.8 млн. работни места. Германският институт Ifo изчислява, че при най-лошия сценарий - изпълнение на всички обещания на Тръмп - подпалената търговска война ще отреже 9.3% от БВП на САЩ. Дотам вероятно няма да се стигне, но идването на Тръмп ще остави отпечатък върху глобалната търговия и вероятно ще сложи край на ерата на нейното либерализиране. Подготвяните всеобхватни споразумения с Европа (TTIP) и с Азия (TРP) вече официално могат да бъдат обявени за мъртви. Тръмп може да ги убие просто като не прави нищо по тях. Предоговарянето на NAFTA ще бъде по-сложно, защото новият президент може да предложи промени на Канада и Мексико, но те не са длъжни да ги обсъждат и да ги приемат. Има и опция САЩ да се оттеглят от сделката с шестмесечно предизвестие, но това би довело до търговски разрив.
Захлаждане на климата
Наречете го още един от парадоксите на Тръмп - в момента Китай, доскорошен основен замърсяващ злодей, е загрижен дали САЩ ще скъсат глобалното климатично споразумение от Париж, както обещава новоизбраният президент. Тръмп нарича климатичните промени измама и китайска конспирация и твърди, че "една голяма дебела доза" от тях ще направят мразовитите дни по-приятни. Той обещава още в първите си 100 дни в Белия дом да оттегли Америка от споразумението между близо 200 държави, постигнато миналата година във френската столица с активното посредничество на администрацията на Барак Обама. И освен това ще спре американската вноска от възлизащия на 100 млрд. долара глобален фонд за подпомагане на бедните нации да се справят с климатичните промени. Как ще се случи чисто правно излизането от парижката сделка не е съвсем ясно, но Тръмп иска да отмени плана на Обама за преминаване към чиста енергия, без който САЩ няма как да постигнат поетия в Париж ангажимент да намалят парниковите си емисии с една четвърт до достигане на 28% от нивото си през 2005 г. Освен това новият президент иска да стимулира американската въглищна, петролна и газова индустрия по начин, който ще увеличи вредните емисии още повече.
Сделка или не
Мнозина смятат споразумението с Иран за ограничаване на противоречивата ядрена програма на страната срещу вдигане на санкциите за един от най-големите външнополитически успехи на Обама. Доналд Тръмп го нарича най-глупавата сделка за всички времена и обещава да я предоговори. На теория новият президент може лесно да прекрати споразумението (което не е под формата на подписан договор и не е ратифицирано от американския Конгрес) просто като спре да го спазва, тъй като то е валидно само докато всички страни по него (Иран, САЩ, Китай, Русия, Франция, Великобритания и Германия) се придържат към поетите ангажименти. Което означава, че ако Тръмп с президентска заповед върне американските санкции срещу Иран, сделката е мъртва. На практика обаче, ако той направи подобно нещо едностранно, рискува разрив с европейските съюзници на САЩ и с руския президент Владимир Путин. Съветниците на Тръмп обясняват, че скъсване на споразумението е твърде пресилен израз и следващият президент по-скоро ще търси начин за предоговарянето му. Но едва ли ще намери особено желание за това в Иран, Русия и Европа.
Когато по време на кампанията си новоизбраният американски президент Доналд Тръмп обещаваше "да пресуши блатото във Вашингтон", изглежда, не е имал идея с какво се захваща. Нито пък е планирал как ще запълни разчистеното място. Според в. WallStreetJournal при визитата му в Белия дом на 10 ноември той и придружаващите го съветници са били изненадани, когато предшественикът му Барак Обама обяснил, че освен всичко друго трябва да заменят цялата администрация, работеща в момента в Западното крило. "Това е огромно. Правил съм много големи неща. Никога не съм правил нещо подобно. То е, то е толкова голямо, толкова огромно, толкова удивително...," беше коментарът на видимо респектирания Тръмп в интервюто му пред CBS дни по-късно.Назначенията в бъдещата президентска администрация са първият тест за обещанието на милиардера, че благодарение на опита си в бизнеса ще се справи блестящо и начело на най-важната корпорация в света и армията й от служители. Попълненията в кабинетите във Вашингтон ще бъдат показателни и за стила и посоката на управлението на един абсолютен новобранец в политиката, за когото всички гадаят какъв президент ще бъде.За момента трусовете в преходния екип говорят за хаос и озадачаващи импровизации в поемането на властта. А първите назначения на Тръмп притесняват сериозно дори онези, които не се поддават на апокалиптичните очаквания и призовават да му бъде даден шанс.Преди време строителният магнат беше заявил, че "има двама Доналд Тръмп". Сега двете му лица проличаха при началните ключови попълнения в екипа му. Назначаването на Рейнс Прибъс за шеф на кабинета на Тръмп в Белия дом беше изтълкувано като подаване на ръка към Републиканската партия и реверанс, който да улесни работата на новия президент с доминирания от републиканците Конгрес и да помогне за прокарване на програмата му. Прибъс е дългогодишен лидер на Националния комитет на партията, близък приятел с председателя на Камарата на представителите в Конгреса Пол Райън и е смятан за вътрешен човек във вашингтонския елит.Положителното впечатление от Прибъс обаче беше затъмнено от обявяването на Стивън Банън, наричан най-опасният човек на американската политическа сцена, за главен стратег и основен съветник на Тръмп. Дясната ръка на новия президент и най-влиятелна фигура в Белия дом след него ще бъде личност, известна като рупор на радикалната десница (доскорошен шеф на ултраконсервативния уебсайт Breitbart) и обвинявана както от републиканци, така и от демократи в проповядване на расизъм, сексизъм, антисемитизъм и грозен национализъм. "Фашистката крайна десница е представена на прага на Овалния кабинет. Бъди много бдителна, Америка", предупреди републиканският стратег Джон Уийвър, работил за президентската кампания на губернатора на Охайо Джон Кейсик и съветвал преди това сенатора от Аризона Джон Маккейн.Според близки до Банън източници, цитирани от вашингтонското издание The Hill, той вероятно ще бъде и влиятелен съветник на Тръмп по международни въпроси. Той е известен като скептик по отношение на организации от типа на ЕС и ООН, поддръжник на Brexit и почитател на руския президент Владимир Путин и лидера на френския Национален фронт Марин льо Пен (Breitbart планира да отвори бюро в Париж и очакванията са да агитира за Льо Пен в президентските избори догодина).На сегашния си пост Банън вероятно ще бъде първият и последен човек, с когото Тръмп ще говори по важни теми, и това може да торпилира надеждите, че следващият обитател на Белия дом ще бъде възприемчив за по-умерени влияния. "Един нов президент е наистина уязвим и отворен за всякакъв вид въздействия от съветници със силна воля. Назначенията на Тръмп през следващите шест седмици ще бъдат много показателни дали той иска да създаде някакво единство в тази страна, или наистина възнамерява да изпълни идеите си", казва пред в. New York Times историкът Робърт Далек. За момента действията на Тръмп, който в преходния период трябва да запълни близо 4000 позиции, не успяват да свалят напрежението нито във Вашингтон, нито сред американските съюзници.Включването на три от децата на Тръмп (Ивана, Доналд-младши и Ерик) и един от зетовете му, Джаред Кушнър, в преходната администрация светна червени лампички, тъй като те ръководят и бизнеса му. Освен това има опасност управлението на държавата да заприлича на кланова структура. Усещането за хаос се засилва още повече от уволненията в екипа му, излизащите наяве вътрешни борби и оплакванията от чужди дипломати, че звънят отчаяно в "Тръмп тауър" и не могат да разберат към кого да се обръщат.От японското посолство например френетично се опитвали да разберат с кого да уточнят детайлите за предстоящата среща на Тръмп с премиера Шиндзо Абе в Ню Йорк (първата такава с чуждестранен лидер от избирането му), а един от съветниците му твърди, че "китайският посланик побърква всички с постоянни въпроси кой ще ръководи отношенията с Китай".Губернаторът на Ню Джърси Крис Кристи бе изненадващо освободен като ръководител на преходната администрация и мястото му беше заето от избрания за вицепрезидент Майк Пенс. Уволнението на Майк Роджърс, бивш председател на комисията по разузнаването в Конгреса и една от ключовите фигури, съветваща Тръмп по въпросите на националната сигурност, само потвърди опасенията за разрив между идващата администрация и външнополитическите кръгове във Вашингтон.Напускането на Роджърс съвпадна с предупреждението на неоконсервативния гуру Елиът Коен всички "да стоят настрани" от новото управление. Само допреди дни Коен окуражаваше скептиците да влязат в отбора на Тръмп, за да служат на страната си и да му помогнат да се справи. Само че след "общуване" с преходния екип Коен промени мнението си и написа в Twitter: "Те са гневни, арогантни, крещят "Вие изгубихте!" Ще бъде грозно."Проблемът е, че заради аутсайдерската си позиция Тръмп няма особено дълга скамейка от експерти, които могат да запълнят ключови позиции. И уверенията му в Twitter, че "решаването кой да влезе в кабинета и да заеме много други позиции тече много организирано" и той "е единственият, който знае кои са финалистите", не звучат особено успокояващо.


description: All Channels / Interaction спечели най-много награди на IAB MIXX Awards 2016

title: Кои са най-добрите дигитални рекламни решения

maintext:
Общо 97 канидатури се състезаваха за отличие в тазгодишния конкурс.
© Георги Кожухаров
За втора поредна година фестивалът IAB MIXX Awards оцени най-добрите постижения в
интерактивния и дигиталния маркетинг
в общо седем категории. Агенцията All Channels / Interaction, част от групата на All Channels Communication,
беше отличена с
най-много
първи награди
(
общо три
)
в категориите Social (кампания в социалните мрежи),
Direct Response and Lead Generation
(директна интерактивна кампания) и Brave (експериментални кампании, които не подлежат на кате
горизация).
Награди за
две първи места
получи
агенцията NEXT-DC
с
кампанията
Jack Daniel`s –Holiday Songs,
изготвена за
"Бран-Форман България".
NEXT-DC беше отличена и за "Агенция на годината" на тазгодишния рекламен фестивал ФАРА.
Два пъти повече заявки
К
онкурс
ът
IAB MIXX Awards
2016
, организира
н
от българския клон на IAB (Interactive Advertising Bureau),
премина под мотото "NO Kittens Allowed"
.
За разлика от повечето фестивали на пазара в конкурса на "IAB България" могат да се включат не само агенции, но и рекламодатели,
като тази година са подадени рекорден брой заявки – общо 97. "
Светът се дигитализира и логично бизнесът го последва. Във второто издание на фестивала получихме два пъти повече заявки", каза
по време на откриването Христо Христов, изпълнителен директор на "Нетинфо".
Най-много кандидатури са регистрирани в категорията
Direct response and demand generation. "
Един от много важните елементи за успешна директна кампания е да бъде много перс
о
нализиран
а
и да вдъхнов
и
аудиторията, която цели да достигне", коментира по време на събитието Зоран Арсовски, директор "Глобален дигитален маркетинг" в Progress и член на журито.
Кой оценяваше заявките
В състава на журито на
IAB MIXX Awards
2016
се включиха още:
Катя Тодорова, основател на MEmotion, управляващият партньор в Xplora Георги Малчев, Жюстин Томс, мениджър "Бизнес развитие" в ABC Design & Communication Group, мениджърът на OLX за България Спас Сливков, управляващият партньор в Saatchi&Saatchi Георги Гавазов и Юлия Атанасова, мениджър за България на Criman.
В
сeки член на журито отговаря за една от седемте категории във фестивалната програма. Тоест всеки от тях подбира тежестта в съответната категория на предварително зададените от IAB критерии и връчва наградите на спечелилите рекламодатели и/или агенции.
Георги Гавазов,
който ръководи категорията Cross Media Integration, коментира, че набляга на "решения в категорията, които използват безпроблемно множество от канали заедно, за да се създаде по-въздействаща кампания и с по-голям обхват от отделните й части". Той допълни, че "брандовете, които имат смелост да тръгнат срещу течението и рискуват,
могат
да спечел
ят много
".
Ето и пълния списък с победителите в
IAB MIXX Awards
2016:


description: Цената на сделката може да достигне 10 млрд. долара

title: Valeant преговаря с японската Takeda за продажбата на лекарство

maintext:
Valeant има дългове на стойност 30 млрд. долара
© В© Christinne Muschi / Reuters
Средствата от продажбата на правата за производството на лекарството най-вероятно ще отидат за покриването на дълговете на Valeant към банки, които към момента възлизат на около 12 млрд. долара. Канадската фармацевтична компания има пазарна капитализация от 6 млрд. долара, докато общите й дългове са около 30 млрд. долара. Н
овият главен изпълнителен директор Джоузеф Папа смята да продаде активи извън основния бизнес на компанията за 8 млрд. долара, за да може да изплати дълговете й, които тя натрупа след серия от сделки по придобивания.
Пред съдебно дело
В понеделник Bloomberg съобщи, че бившият главен изпълнителен директор на компанията Майкъл Пиърсън заедно с бившия финансов директор Хауърд Шилер ще бъдат разследвани от американските власти заради връзки със специализираните аптеки Philidor, които са помогнали на увеличението на приходите на компанията. Шилер също така изпълняваше и ролята на временен изпълнителен директор, докато Пиърсън беше със здравословни проблеми.
Според Bloomberg, която се позовава на източници, близки до случая, до седмици може да бъде заведено дело срещу Valeant, но е възможно и компанията и властите да се разберат с извънсъдебно споразумение. Valeant от своя страна излезе с изявление, че ще съдейства напълно на разследването. Проблемът е, че Valeant е използвала аптеките Philidor, за да продава чрез нея лекарства, които все още не са били одобрени. След като скандалът избухна през миналата година, Philidor спря да работи с канадската фирма. Valeant продължава да има проблеми с възстановяването на бизнеса си, като през последната година акциите на компанията са спаднали с близо 90%.
Канадската фармацевтична компания Valeant Pharmaceuticals обяви, че води разговори за продажба на бизнеса си с лекарството за стомах Salix и на други активи, съобщава Reuters. От Valeant не споменават за определени потенциални купувачи, но според източници на агенцията най-голям интерес към лекарството има японската Takeda Pharmaceutical.Сделката може да достигне 10 млрд. долара, които биха били добре дошли за Valeant, чиито дългове нарастват. Миналата година Valeant купи правата върху Salix за 14.5 млрд. долара. От канадската компания бяха уклончиви относно това дали сделката все пак ще се случи. "Takeda постоянно търси начини, чрез които да разшири бизнеса си и да ускори растежа си. Към момента обаче няма нищо, което да е сигурно, нито дори конкретни разговори при закрити врата", коментираха от компанията в изявлението си.По-рано във вторник фондовата борса в Токио спря търговията с акции на Takeda, докато компанията излезе с изявление за намеренията си. Акциите й бяха спаднали с 4%, при положение че индексът Nikkei 225 се беше понижил с 1.8%. Според информацията на Reuters Valeant използва консултантските услуги на инвестиционната банка Stanley Morgan за сключване на сделката. Интерес най-вероятно има и от други страни, но до момента те не са заявили със сигурност желанието си.


description: Това ще е първото съществено увеличение от началото на 2014 г.

title: "Булгаргаз" предлага газът да поскъпне с 10.23% от януари

maintext:
Цената на алтернативните горива за 9 месеца назад пряко влияят върху стойността на природния газ за потребителите
© НИКОЛАЙ ДОЙЧИНОВ
Цената на природния газ да поскъпне с 10.23% от началото на следващата година. Това е ценовото предложение на "Булгаргаз", внесено миналата седмица в Комисията за енергийно и водно регулиране (КЕВР). Според прогнозата на "Булгаргаз" цената ще се повиши с 29.31 лв. и ще бъде 315.91 лв. за 1000 куб. метра.Ако предложението бъде одобрено, това ще е първото сериозно поскъпване на природния газ от началото на 2014 г. насам. То ще се случи в средата на отоплителния сезон, което означава, че КЕВР ще трябва да коригира и цените на топлофикациите. Тепърва обаче компанията има месец, за да внесе окончателното си предложение, а регулаторът рядко удовлетворява ценовите прогнози на компаниите.Основната причина за исканото повишение са очакваните по-високи доставни цени на природния газ през първото тримесечие на 2017 г. и курсът на лева към щатския долар, обясняват от компанията.Доставната цена на газа е пряко свързана с тази на петрола. Във формулата за ценообразуване, договорена с руската "Газпром", обаче се взима цената за девет месеца назад. Затова не е изненада, че въпреки че през последните дни петролът отново достигна нива от малко над 46 долара за барел (сорт брент), прогнозата за газът е да поскъпва. Това на практика се дължи на повишението на петрола през пролетта и лятото, когато имаше моменти, в които цената минаваше 50 долара за барел.За четвъртото тримесечие на тази година регулаторът също не одобри исканото поскъпване на "Булгаргаз" от 3.27%. Вместо това КЕВР реши цената на газа да се увеличи с 1.9%. Основната причина за това беше разминаването в данните за поскъпването на алтернативните горива, както и калоричността на газа, която също влияе на крайната цена.


description: Във Франкфурт DAX отвори с повишение от 0,31% подкрепен от Bayer и BASF. Те оглавяват печелившите емисии в първите минути на търговията съответно с...

title: Акциите на химическите компании покачват индексите в Европа

maintext:
Акциите на BASF отварят с близо процент повишение
© В© Christian Hartmann / Reuters
Във Франкфурт DAX отвори с повишение от 0,31% подкрепен от Bayer и BASF. Те оглавяват печелившите емисии в първите минути на търговията съответно с (+1.06%) и (+0.91). Емисията на Lufthansa поскъпва с половин процент, като инвеститорите не обръщат внимание на продължаващите протести на пилотите на авиокомпанията. В Париж най-силно се покачва цената на емисията производителя на химикали - Solvay (+0.91%), а основният индекс САС 40 нараства с 0.37%. Неуспешен се оказва началото на деня за FTSE 100, който се понижава с около 0.06%, като акциите на Vodafone (-1.55%) водят индекса надолу.Информацията е актуална към 10:15 ч.


description: Разпускането на съществуващото Народно събрание и насрочването на изборите за нов парламент трябва да стане едновременно с един акт

title: КС: Плевнелиев не може да насрочва нови избори

maintext:
Росен Плевнелиев днес продължи серията политически консултации, започнати в края на миналата седмица, непосредствено след като парламентът гласува оставката на правителството на Бойко Борисов. Сутринта се срещна с лидерите на ДПС, следобед - с Реформаторския блок. На снимката Алиосман Имамов, Мустафа Карадайъ и Росен Плевнелиев (отляво надясно).
© Георги Кожухаров
Президентът Росен Плевнелиев няма правомощие да насрочва нови избори в края на мандата си, дори и без да разпуска парламента. Това обяви днес Конституционният съд в отговор на искането на президента за тълкуване на чл. 99, ал. 7 от Конституцията с въпрос "В последните три месеца от своя мандат насрочва ли президентът на Републиката нови избори без да е разпуснал Народното събрание".С определението КС отклонява искането на президента като недопустимо и прекратява делото, като отказва да даде тълкуване на въпросния текст, но всъщност обстойно прави анализ на правомощията на президента при възникване на правителствена криза в края на неговия мандат.КС неколкократно акцентира на факта, че текстът на Конституцията е пределно ясен и тълкуване не се налага.Определението е взето със 10 на два гласа, съдиите Кети Маркова и Анастас Анвастасов са на особено мнение, а Филип Димитров, който е гласувал с мнозинеството има отделно становище по митивите.В текста на чл. 99, ал. 7 от Конституцията е записано, че в последните три месеца от своя мандат президентът не може да разпуска Народното събрание, дори при правителствена и парламентарна криза. Ако в този срок парламентът не може да състави правителство, президентът назначава служебно правителство.В мотивите към искането си до КС президентът Росен Плевнелиев излага аргументи в полза на становището, че ако се стигне до назначаването на служебно правителство при неспособност на парламента да състави редовен кабинет, то държавният глава, макар и да няма право да ръзпусне Народното събрание в края на мандата си, има правомощие да насрочи нови избори.Днес КС отхвърли тази теза и ясно обяви, че "щом президентът не може да разпусне Народното събрание, не може и да определя дата на изборите за ново Народно събрание."Определянето на датата на изборите е свързано с разпускането на Народното събрание, каквото правомощие президентът с изтичащ мандат няма, смята КС.В решението се подчертава "неразривната връзка между разпускането на съществуващото Народно събрание и насрочването на изборите за ново Народно събрание, което трябва да се извърши едновременно". Тази връзка е изрично посочена в Конституцията с текст, че президентът задължително с едни и същ акт разпуска Народното събрание и определя и датата на изборите за ново Народно събрание.Конституционният съд не е консултативен орган, той дава тълкуване само когато има неяснота в конституцонен текст, а в случая няма конституционен проблем, няма противоречиво разбиране и опасност от противоречиво прилагане на основния закон, пише в определението на съда.На практика това означава, че насрочване на нови избори и разпускане на Народното събрание може да се извърши от новия президент не по-рано от 22 януари, когато Румен Радев трябва да встъпи в длъжност.Същевременно Плевнелиев вече даде да се разбере, че няма да бърза с назначаването на служебно правителство, защото смята, че e възможно да бъде съставено ново правителство в рамките на действащото Народно събрание с цел политическата криза да не се превърне в парламентарна и да не доведе до оставката на Народното събрание. Очевидни са и усилията на Росен Плевнелиев да приобщи новоизбрания държавен глава глава Румен Радев в процедурата по решаване на кризата. Засега обаче Радев избягва категорична позиция.


description: Той идва предимно заради избирането на Доналд Тръмп за президент на САЩ. Най-тежка е загубата за компаниите от т.нар. група FANG - Facebook, Amazon,...

title: Технологичните акции претърпяха срив

maintext: Той идва предимно заради избирането на Доналд Тръмп за президент на САЩ. Най-тежка е загубата за компаниите от т.нар. група FANG - Facebook, Amazon, Netflix и Google. Акциите на всяка една от тях се понижи с поне 1.9% в четвъртък, докато индексът NASDAQ спадна с общо 1.6%. Причината най-вероятно е в желанието на Тръмп да преразгледа търговските споразумения с Китай и други партньори на САЩ.


description: Европейските борси се задържат предимно на зелено, а оборотът е под обичайния. Общоевропейският индекс EuroStoxx 600 остава близо до стойността си на...

title: Европейските индекси отчитат минимални повишения при предпазлива търговия

maintext:
© Staff
Европейските борси се задържат предимно на зелено, а оборотът е под обичайния. Общоевропейският индекс EuroStoxx 600 остава близо до стойността си на отваряне, покачвайки се с 0.03%. Денят започна добре за химическите компании, като акциите на германските Bayer, BASF, Linde и белгийската Solvay оглавиха печелившите емисии на своите борси. С наближаването на края на сесията обаче фокусът се измести върху книжата на други компании.На борсата във Франкфурт акциите на Fresenius от сектора на здравеопазването поскъпват с 1.68%, а тези на Volkswagen добавят 1.08% към цената си. Емисията на Thyssenkrupp губи 1.69%, тъй като компанията понижи прогнозите за приходите си до края на годината. Акциите на френския производител на оптика Essilor възстановиха 2% от цената си, след като по-рано през седмицата инвеститорите разпродаваха заради ревизия на приходите надолу. Основният индекс на борсата в Париж САС 40 нараства с 0.23%, а FTSE 100 остава непроменен. В Лондон губещите и печелившите срещат паритет, като банковите акции поевтиняват, а същото се наблюдава при тези на производителите на петрол.Цената на суровината регистрира повишение в рамките на европейската сесия. Сортът WTI поскъпва с четвърт процент до 48.06 долара за барел, а малко повече е покачването на брента, който се котира на 49.05 долара. Търговията със суровината е слаба, като инвеститорите очакват срещата на ОПЕК през следващата седмица, а участниците на пазара са по-малко заради Деня на благодарността в САЩ.Въпреки почивните дни доларът продължава да настъпва. Йената премина над 113 за единица от американската валута, понижавайки курса си с 0.58%. Това е 8-а сесия на понижение в последните 10 за японската валута, която се озова на 8-месечно дъно. Паундът губи 0.21% до 1.2465, а еврото поевтинява 0.11% до 1.0566. Доларът отстъпва единствено срещу швейцарския франк, като се разменя срещу 1.0153, понижение от 0.08%.Ценните метали се понижават, като златото се задържа под 1200 долара за тройунция. Днес сигурният актив губи нови 0.12% до 1186.35, а среброто се котира без промяна на 16.352 долара.